cyanic-selkie/wikianc huggingface dataset:
Փայծաղ
Փայծաղը անոթներով հարուստ ավշային օրգան է։ Փայծաղում արյունատար համակարգը սերտ հարաբերության մեջ է ավշային հյուսվածքի հետ, որի շնորհիվ արյունը այստեղ հարստանում է նրա մեջ գոյացող լեյկոցիտների թարմ պաշարով։ Բացի այդ, փայծաղի միջով անցնող արյունը այդ օրգանի ցանցավոր հյուսվածքի բջիջների բջջակներ (ֆագոցիտային) գործունեության շնորհիվ ազատվում է արյան հնացած կարմիր մարմնիկներից (էրիթրոցիտների գերեզմանատուն) և արյան հունի մեջ ընկած ախտածին միկրոբներից, կախյալ օտար և այլ մարմիններից։
Արտաքին կառուցվածք
Փայծաղի մեծությունը արյան անոթների շատության շնորհիվ միևնույն անհատի մոտ կարող է զգալիորեն փոփոխվել՝ անոթների լցվածության աստիճանից կախված։ Նրա երկարությունը 12 սմ է, լայնությունը՝ 8 սմ, հաստությունը՝ 3-4 սմ, քաշը՝ 170գ(100-200)։ Մարսողության ժամանակ փայծաղը մեծանում է։ Փայծաղի գույնը մակերեսին մուգ-կարմիր է՝մանուշակագույն նրբերանգով։
Փայծաղը նման է սուրճի հատիկի։ Փայծաղի վրա կարելի է տարբերել երկու երես (facies diaphragmatica և facies visceralis), երկու եզր (առաջային ու հետին) և երկու ծայր(վերին ու ստորին)։
Փայծաղը տեղավորված է ձախ թուլակողում՝ IX-XI կողերի մակարդակի վրա, երկայնակի առանցքը ուղղված է վերևից ներքև և դեպի դուրս ու քիչ առաջ, գրեթե զուգահեռ ստորին կողերի հետին հատվածներին։ Նրա վերին ծայրը գտնվում է IX կրծքային ողնի բարձրության վրա, 3 սմ ողնաշարից դուրս ստորին ծայրն իջնում է մինչև I և II գոտկային ողների մակարդակը։
Որովայնամիզը փայծաղի պատյանին ձուլվելով, բոլոր կողմերից ծածկում է նրան, բացի դրունքից։
Ներքին կառուցվածք
Բացի շճային ծածկույթից, փայծաղն ունի նաև սեփական շարակցականերդակազմ և առաձիգ ներդերով խառը մի պատյան (capsula propria), պատյանը իր խորանիստ շերտերում պարունակում է հարթ մկանաթելերի ցրված խրձեր։ Այն ձողիկների ձևով շարունակվում է օրգանի հաստության մեջ, որը առանձնապես արտահայտված է դրունքի շրջանում, որտեղ ձողիկների հետ միասին գեղձի հաստության մեջ են մտնում անոթներ ու նյարդեր։ Ձողիկները և շարակցական հյուսվածքը, անոթների հետ միասին թափանցելով օրգանի հաստության մեջ, տալիս են բազմաձև ճյուղավորումներ և միանում են՝ կազմելով փայծաղի հենքը, որը բաժանում է օրգանը առանձին, ոչ խիստ սահմանազատումներով մասերի։ Ձողիկների արանքներում գտնվում է փայծաղի միջուկը կամ կակղանը (պուլպա)։ Միջուկը թարմ կտրվածքի վրա ունի մուգ կարմրավուն գույն, նրա մեջ երևում են ավելի բաց ներկված հանգուցիկներ՝ մալպիգյան մարմնիկներ (corpuscular Malpighalis follicull lymphatici lienales)։
Վերջիններս կլոր կամ ձվաձև, մոտ 0.36 մմ տրամագծով ավշային գոյացություններ են, նստած զարկերակային ճյուղերի պատերի վրա։ Կակղանը բաղկացած է ցանցավոր հյուսվածքից կազմված մի ցանցից (reticulum), որի կանթերը լցված են զանազան բջջային տարրերով՝ լիմֆոցիտներով ու լեյկոցիտներով. արյան կարմիր մարմնիկներով(որոնց մեծ մասն արդեն քայքայվել է) և գունակի հատիկներով։
Լրացուցիչ փայծաղներ
Հաճախ փայծաղի առաջային եզրի կամ դրունքի մոտ հանդիպում են 1-2 կլորավուն գոյացություններ (մի դեպքում գտնվել է 23 հատ), որոնք լինում են սիսեռի մեծությունից մինչև հունական ընկույզի մեծության և իրենց կառուցվածքով նման են փայծաղին (lien accessoris)։ Նրանցից շատերը, սակայն, մալպիգյան մարմնիկներ չունեն և ավելի շուտ կարելի է համարել հեմոլիմֆատիկ հանգույցներ։
Ծանոթագրություններ
Կատեգորիա:Լիմֆատիկ համակարգ Կատեգորիա:Որովայնի խոռոչ Կատեգորիա:Արյունաստեղծման և իմունային համակարգի օրգաններ Կատեգորիա:Օրգաններ
Համբուրգի թանգարան
Համբուրգի թանգարան (Museum für Hamburgische, կամ Համբուրգի պատմության թանգարան, Museum für Hamburgische Geschichte), Գերմանիայի Համբուրգ քաղաքում գործող պատմության թանգարան։ Ներկայիս վայրում թանգարանն իր գործունեությունն սկսել է 1922 թվականից, իսկ նրա հիմնական կառույցը` դեռևս 1839 թվականից։ «Համբուրգի թանգարան» անվանումը ստացել է 2006 թվականին։ Տեղակայված է Համբուրգի կենտրոնում` Planten un Blomen զբոսայգում։
Պատմություն
Համբուրգի պատմության ընկերությունը (Verein für Hamburgische Geschichte) հիմնադրվել է 1839 թվականին և սկսել է հավաքագրել Համբուրգի անտիկ հավաքածուները (Sammlung Hamburger Altertümer)։ Առաջին ցուցադրությունը ներառել է քանդված Սուրբ Մարի տաճարի և երկու վանական համալիրների ճարտարապետական բեկորներ։
Holstenwall-ում գտնվող գլխավոր շենքը նախագծել է Ֆրիզ Շումախերը, այն կառուցվել է 1914-1922 թվականներին ։
Թանգարանը կառուցվել է նախկին Bastion Henricus վայրում, որը կազմում է 1616-1625 թվականներին բարոկկո ոճով կառուցված ամրության մաս, կառուցվել է հոլանդացի Յան վան Վալչենբուի կողմից քաղաքն անառիկ պահելու համար ։ Թանգարանի բակը վնասվել է 1842 թվականին հրդեհից, լիովին վերականգնվել է 1995 թվականին։ Թանգարանի ներսի բակի ապակե գմբեթի կառուցումն ավարտվել է 1989 թվականին։
1825-1912 թվականներին, նախքան Բերգեդորֆ տեղափոխվելը, Համբուրգի աստղադիտարանը զբաղեցրել է թանգարանի տեղը։ Թանգարանը նախկինում տեղակայված է եղել Johanneum դպրոցում։
Թանգարանը դարձել է պետական սեփականություն Օտտո Լաֆերի ղեկավարության ներքո, սակայն սա փոփոխվել է 1999 թվականին։ Թանգարանն ստացել է hamburgmuseum անվանումը, իսկ hm սկզբնատառերը` 2006 թվականին։ 2008 թվականից թանգարանում կազմակերպվում է «Համբուրգի պատմության թանգարանի ընկերների միություն» (hm freunde'') ծրագիրը ։
Ինտերեր և հավաքածու
1839 թվականին հիմնադրված «Համբուրգի պատմության ընկերությունը» կարողացել է պահպանել տարբեր ձեռագործ իրեր։ 1604 թվականին կառուցված Համբուրգի Սուրբ Պետրոս եկեղեցու Petri portal-ը թանգարանի բակում կառուցվել է 1990-ական թվականներին ։
Մշտական ցուցադրություններ
Թանգարանի մշտական հավաքածուն ներառված է հետևյալ ցուցահանդեսներում`
Հասան Բանդե
Հասան Բանդե (Hassane Bandé, ), բուրկինացի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Բուրկինա Ֆասոյի ազգային հավաքականի կազմում։ Խաղում է հարձակվողի դիրքում ։
Համբուրգի թանգարան
Այցելուներ
Թանգարանը մասնակցում է համբուրգյան «Երկար թանգարանային գիշեր» ծրագրին ։
Հասան Բանդե
Մեխելեն
Պրոֆեսիոնալ ֆուտբոլիստի կարիերան Բանդեն սկսել է Մեխելենում։ Իր դեբյուտը նշեց 2017 թվականի օգոստոսի 19-ին՝ Անտվերպենի դեմ խաղում ։ Նա փոխարինման մտավ հանդիպման 76-րդ րոպեին և գոլի հեղինակ դարձավ 11 րոպե անց ։ Սեպտեմբերի 23-ին Բանդեն դուբլ ձևակերպեց Սենտ Տրյուդենի դեմ խաղում՝ օգնելով իր թիմին հաղթել 2-0 հաշվով ։ Հոկտեմբերի 28-ին նա գոլ խփեց Զյուլտե Վարեգեմի դեմ խաղում, սակայն Մեխելենը պարտվեց 2-1 հաշվով ։ Դեկտեմբերի 20-ին Բանդեն հեռացվեց խաղադաշտից Բրյուգգեի դեմ խաղում՝ կարմիր քարտ ստանալով հանդիպման ավելացված ժամանակում ։ 2018 թվականի փետրվարի 4-ին նա գոլի հեղինակ դարձավ Անդերլեխտի դեմ խաղում, իսկ հանդիպումն ավարտվեց 2-2 հաշվով ։ Մեխելենի կազմում Բանդեն անցկացրեց 27 հանդիպում՝ դառնալով 12 գոլի և 2 գոլային փոխանցման հեղինակ ։
Այաքս
2017 թվականի դեկտեմբերի 4-ին Բանդեն 5 տարվա այմանագիր կնքեց Այաքսի հետ ՝ թիմին միանալով 2017-18 մրցաշրջանից հետո  ։
Համբուրգի թանգարան
Արտաքին հղումներ
Կատեգորիա:Համբուրգի թանգարաններ Կատեգորիա:1922 հիմնադրումներ Գերմանիայում Կատեգորիա:1922 հիմնադրված թանգարաններ Կատեգորիա:1908 հիմնադրված կազմակերպություններ Կատեգորիա:Գերմանիայի թանգարաններ Կատեգորիա:Պատմության թանգարաններ Կատեգորիա:Համբուրգի տեսարժան վայրեր Կատեգորիա:Գերմանիայի պատկերասրահներ Կատեգորիա:Համբուրգի շենքեր և կառույցներ
Հասան Բանդե
Միջազգային կարիերա
Իր դեբյուտը Բուրկինա Ֆասոյի ազգային հավաքականում Բանդեն նշեց 2017 թվականի նոյեմբերի 14-ին՝ Կաբո Վերդեի դեմ խաղում ։ 2018 թվականի մայիսի 27-ին՝ Կամերունի դեմ ընկերական խաղում նա դարձավ գոլային փոխանցման հեղինակ՝ օգնելով իր թիմին հաղթել 1-0 հաշվով ։
Ակումբային վիճակագրություն
2018 թվականի օգոստոսի 20-ի դրությամբ
Միջազգային վիճակագրություն
2018 թվականի օգոստոսի 20-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Բուրկինա Ֆասոյի ֆուտբոլիստներ Կատեգորիա:Բուրկինա Ֆասոյի հավաքականի ֆուտբոլիստներ Կատեգորիա:Մեխելենի ֆուտբոլիստներ Կատեգորիա:Այաքսի ֆուտբոլիստներ
Օմարի լեռնանցք
Օմարի լեռնանցք, լեռնանցք Փոքր Կովկաս լեռնահամակարգում, Մռավի լեռնաշղթայի կենտրոնական մասում, Հայաստանի Վարդենիս քաղաքից մոտ 48 կմ հյուսիս-արևելք, Արցախի Քարվաճառ քաղաքից 30 կմ հյուսիս-արևելք։ Բարձրություն` 3261 մ։ Լեռնանցքի ստորոտում հայտնաբերվել են 2 խաչքարեր, մեկը՝ ընկած, մյուսը՝ կանգուն։ Վերջինիս վերին մասը կոտրված է ։
Արտաքին հղումներ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Արցախի Հանրապետության աշխարհագրություն Կատեգորիա:Գեղարքունիքի մարզի լեռնագրություն Կատեգորիա:Շահումյանի շրջանի աշխարհագրություն
Դոննա Սթրիքլենդ
Դոննա Թեո Սթրիքլենդ (Donna Theo Strickland, ) , կանադացի օպտիկական ֆիզիկոս։ 2018 թվականին Ջերարդ Մոուրուի հետ պարգևատրվել է Ֆիզիկայի Նոբելյան մրցանակով ակտիվացած իմպուլսների ուժգնացումը հայտնագործելու համար ։ Վաթեռլոոյի համալսարանի պրոֆեսոր է ։
Եղել է Օպտիկական համայնքի աշխատակից, փոխնախագահ, այժմ Նախագահական խորհրդի ղեկավարն է։
Վաղ կյանք և կրթություն
Սթրիքլենդը ծնվել է 1959 թվականի մայիսի 27-ին, Կանադայում, անգլերենի ուսուցչուհի Էդիթ նի Ռաննիի և էլեկտրականության ինժեներ Լլայոդ Սթրիքլենդի ընտանիքում ։ Նա որոշում է հաճախել ՄքՄասթեր համալսարան, քանի որ դրա ինժեներական ֆիզիկայի բաժինն ընդգրկում էր լազերներ և էլեկտրո օպտիկա, ոլորտներ, որոնցով նա հատկապես հետաքրքրված էր ։ ՄքՄասթերում նա դասարանի 25 ուսանողներից երեք կանանցից մեկն էր։ Սթրիքլենդն ավարտել է համալսարան ինժեներության բակալավրի դիպլոմով 1981 թվականին ։ Սովորել է Օպտիկայի ինստիտուտում, թեկնածուական աստիճան ստացել Ռոչեսթրի համալսարանում, 1989 թվականին ։ Իր դոկտորական հետազոտությունն անց է կացրել Լազերային էներգետիկայի լաբորատորիայի հետ համատեղ, Մոուրուի ղեկավարությամբ ։ Սթրիքլենդն ու Մոուրուն աշխատել են` փորձեր անելով ավելացնել լազերային թույլ լարումը։ Նրանց կատարած աշխատանքն արդյունքում արժանացել է Ֆիզիկայի Նոբելյան մրցանակ ։
Ծանոթագրություններ
Կատեգորիա:Կանադացի կին ֆիզիկոսներ Կատեգորիա:Ֆիզիկայի Նոբելյան մրցանակի դափնեկիրներ Կատեգորիա:Նոբելյան մրցանակի կին դափնեկիրներ Կատեգորիա:20-րդ դարի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:BBC 100 կին
Ղազար Հակոբյան
Կենսագրություն
Ծնվել է սեպտեմբերի 24-ին Երևանում։ Մանկության մի հատվածն անցել է Երևանում, մյուսը՝ Ավշար գյուղում, Արարատի մարզ։ 13 տարեկան հասակում ընտանիքով տեղափոխվել է Դոբրոպոլյե, Ուկրաինա, ապա՝ Մոսկվա, Ռուսաստան։ Մոսկվայում մասնակցելով RepatArmenia կազմակերպության դասընթացին, որոշել է հայրենադարձվել Հայաստան։ 2014 թվականին ընտանիքով հայրենադարձվել է Հայաստան։
Աշխատանքային գործունեություն
Համալսարանը ավարտելուց հետո աշխատել է ֆիտնեսի բնագավառում, դառնալով պարի ակումբի ղեկավար, ապա՝ Ֆիտնեսի ակադեմիայի մեթոդիստ։
Ալֆոնսո VI Քաջ
Ալֆոտսո VI Քաջ (Alfonso VI el Bravo, 1043, Սանտյագո դե Կոմպոստելա, Լեոնի արքա 1065-1072 թվականներին և Լեոնի և Կաստիլիայի միացյալ թագավորության արքա՝ 1072 թվականից։
Ֆերդինանդ I-ի և Սանչա Լեոնսկայայի որդին։
Կառավարումը
Հոր մահից հետո Ալֆոնսո VI-ը կտակի համաձայն ստացավ Լեոնը և Աստուրիան։ 1067 թվականին պատերազմ սկսվեց նրա և ավագ եղբոր՝ Սանչո II-ի միջև, որի ժամանակ վերջինս երկու ճակատամարտերում՝ Լյանտադեի և Գալպեհարեի մոտակայքում, նրան պարտության մատնեց։ Երկրորդ ճակատամարտում Ալֆոնսոն գերի ընկավ, և եղբայրը նրան մեկուսացրեց իր ամրոցներից մեկում։ Որոշ ժամանակ անց Ալֆոնսոյին հաջողվեց փախչել. նա ապաստանեց Տոլեդոյի էմիրի պալատում։ 1072 թվականին, իմանալով Սանչո II-ի մահվան մասին, Ալֆոնսոն գաղտնի հեռացավ Տոլեդոյից և հռչակվեց Կաստիլիայի թագավոր։ Պալատում Ալֆոնսոյին ծառայում էր հայտնի զորապետ Էլ Սիդը։ 1080 թվականին Ալֆոնսոն վտարեց Սիդին։ Սակայն 1087 թվականին նա Սիդին հետ կանչեց։ Գալիսիան կառավարող Գարսիայի կրտսեր եղբորը նա խաբեությամբ գերի վերցրեց և խիստ բանտարկված վիճակով պահեց մինչև նրա մահը։ Այդպիսով Ալֆոնսո VI-ը իր տիրապետության տակ առավ հայրական ողջ կալվածքները՝Կաստիլիան, Լեոնը և Գալիսիան։
Օգտվելով նրանից, որ Սևիլիայի էմիր ալ Մութամիդը օգնել էր Գարսիային` Ալֆոնսո VI-ը նրա դեմ պատերազմ սկսեց։ Էմիրին միայն մեծ տուրք վճարելու խոստումով հաջողվեց հետ մղել քրիստոնյաների արշավանքը։ 1082 թվականին, մուսուլմաններին մեղադրելով տուրքը վճարելու ուշացման մեջ, Ալֆոնսոն հարձակվեց Սևիլիայի վրա և երեք օր պաշարեց այն։
Շուտով, դրանից հետո տոլեդոցիները քաղաքից վտարեցին էմիր ալ Քադիրին։ 1084 թվականին Ալֆոնսո VI-ը նրան վերադարձրեց Տոլեդո` դրա դիմաց պահանջելով ավելի մեծ տուրք և մի քանի ամրոցներ։ Հաջորդ տարի, մեծ զորք հավաքելով, Ալֆոնսոն երկրորդ անգամ արշավեց Տոլեդո։ Կարճատև պաշարումից հետո ալ-Քադիրը համաձայնեց անձնատուր լինել և 1085 թվականի մայիսի 25-ին Ալֆոնսոն հանդիսավորապես մտավ Վեստգոթական թագավորության հնագույն մայրաքաղաք։ Այդ ժամանակվանից Տոլեդոն և նրա շրջակայքը դարձան կաստիլիական թագավորության մի մասը։
Ալֆոնսո VI Քաջի հաջողություներից վախեցած՝ իսպանական էմիրները օգնության կանչեցին աֆրիկյան Ալմորավիդյան ցեղի առաջնորդ Յուսուֆին։1086 թվականի հոկտեմբերին Զալլաքի ճակատամարտում նա Ալֆոնսոյին ծանր պարտության մատնեց։ Քրիստոնյաները վիթխարի կորուստներ ունեցան։ 1090 թվականին ալմորավիդները ստիպեցին կաստիլիացիներին հեռանալ Ալեդոյից։ 1108 թվականին Յուսուֆի որդիԱլին կաստիլիացիներին ջախջախեց Ուկլեսի ճակատամարտում։ Այս ճակատամարտում ընկավ Սանչոն՝ Ալֆոնսոյի որդին։ Այս կորուստը այնպես ցնցեց ծերունուն, որ նա հիվանդացավ և շուտով մահացավ։
Պապական լեգատ կարդինալ Ռիշար դե Միյոյի ճնշման ներքո, հոգևորականների և ժողովրդի ցանկություններին հակառակ, Ալֆոնսո VI-ը Բուրգոսի եկեղեցաժողովի ժամանակ (1080 թվական) ժամերգության մեջ լայնորեն կիրառվող մոսարաբական պաշտամունքը փոխարինեց հռոմեականով։ Նա մոսարաբական ծիսակարգով ծառայություն կատարելու արտոնությունը պահպանեց միայն Տոլեդոյի վեց եկեղեցիներում և Լեոնի Սան-Իլդեֆոնսո թագավորական բազիլիկում։
Ընտանիք
Ալֆոնսո VI թագավորը ամուսնացել է երեք անգամ ՝
Արտաքին հղումներ
Կատեգորիա:Լեոնի արքաներ Կատեգորիա:Կաստիլիայի միապետներ Կատեգորիա:Կաթոլիկ միապետներ
Սոֆի Լանքասթերի սպանություն
Սոֆի Լանքասթերի սպանություն, տեղի է ունեցել 2007 թվականի օգոստոսի 11-ին Անգլիայում։ Աղջիկն իր ընկերոջ՝ Ռոբերտ Մալթբիի հետ խուլիգանական խմբավորման կողմից հարձակման է ենթարկվել Լանքաշիր կոմսության հարավ-արևելքում գտնվող Ռոսենդեյլ հովտում գտնվող Բեյքափ քաղաքում զբոսնելիս ։ Ուժեղ վնասվածքներ ստանալուց հետո Սոֆին ընկել է խորը կոմայի մեջ։ 13 օր անց նա մահացել է՝ այդպես էլ գիտակցության չգալով։ Ոստիկանության վարկածով՝ հարձակումը կարող էր հրահրել տուժածների արտաքին տեսքը, որոնք գոթական ոճով էին հագնված ։ Ավելի ուշ հինգ դեռահասներ ձերբակալվել են և մեղադրվել սպանության մեջ։ Նրանցից երկուսը դատապարտվել են ցմահ ազատազրկման, մյուսները ևս դատապարտվել և ազատազրկվել են, սակայն ավելի մեղմ պատիժ են ստացել։
Սոֆի Լանքասթերի սպանության դեպքը հասարակական լայն արձագանք է ստացել ոչ միայն Մեծ Բրիտանիայում, այլև ամբողջ աշխարհում, դատական գործընթացը լուսաբանվել է առաջատար լրատվական գործակալությունների կողմից։ Միջադեպը Մեծ Բրիտանիայի օրենսդրության փոփոխությունների պատճառ է դարձել։
Զոհի մասին
Սոֆի Լանքասթերը ծնվել է 1986 թվականի նոյեմբերի 26-ին, սովորել է Բեքապի և Ռոտենստոլի միջնակարգ դպրոցում (Bacup and Rawtenstall Grammar school), դրանից հետո ավարտել է Հասլինգդենի միջնակարգ դպրոցը և ակադեմիական արձակուրդ ստացել Աքքրինգթոնի և Ռոսսենդեյլի քոլեջում։ Սոֆին երեք տարվա ընթացքում հանդիպել է Մանչեսթերի 21-ամյա ուսանող Ռոբերտ Մալթբիի հետ, երկուսն էլ եղել են գոթական ենթամշակույթի հետևորդներ։ Տեղի ունեցածից հետո Սոֆի մայրն ասել է․
Հարձակում
Տուն վերադառնալիս Սոֆի Լանքասթերն ու Ռոբերտ Մալթբին հարձակման են ենթարկվել դեռահասների ագրեսիվ տրամադրված խմբի կողմից։ Հարձակումը տեղի է ունեցել 2007 թվականի օգոստոսի 11-ին, ժամը 1:10-1:20-ին Բակապ քաղաքի Սթաբիլի այգում։ Զույգը տուն էր ուղևորվում և այգու մուտքի մոտ բախվել են մի խումբ դեռահասների, որոնք հետևել են Սոֆիին և Ռոբերտին։ Առանց ակնհայտ պատճառի դեռահասներից ոմանք հարձակվել են Ռոբերտի վրա։ Նրանք սկսել են ծեծել նրան, և նա շուտով կորցրել է գիտակցությունը։ Սոֆին փորձել է պաշտպանել տղային, բայց խուլիգանները հարձակվել են նրա վրա։ Ականատեսները պատմել են, որ զույգին ծեծելուց հետո դեռահասներից շատերը սկսել են տոնել հաղթանակը գոթերի նկատմամբ։ Հարձակվողների խմբի որոշ պատանիներ տուժածների հետ մնացել են մինչև արտակարգ ծառայությունների ժամանումը։ Նրանք փորձել են օգնել արյունոտ աղջկան և տղային։ Ավելի ուշ՝ դատարանում, դա մեղմացուցիչ հանգամանք էր նրանց համար։
Ձերբակալություններ և քննություններ
Հարձակումից կարճ ժամանակ անց լանքաշիրի ոստիկանությունը ձերբակալել է հինգ դեռահասների, բայց նաև հետագա հետաքննություն է անցկացրել այն կապակցությամբ, որ այդ շրջանում նրանց ունեցած տեղեկատվության համաձայն՝ ներկա է եղել մոտ տասնհինգ մարդ, որոնք կարող էին լինել ինչպես հարձակման ականատեսները, այնպես էլ անմիջական մասնակիցները։ Որպես հարձակման շարժառիթ՝ ոստիկանությունը նշել է տուժածների անսովոր արտաքին տեսքը։ Հարբած դեռահասներին թվում էր, թե դա արհամարհական է։ Դատավոր Էնթոնի Ռասելը դա այլատյացության աղաղակող օրինակ է անվանել ։ 15-ամյա Բրենդան Հարիսը և 16-ամյա Ռայն Հերբերտը կալանքի տակ են վերցվել, մյուս երեքը՝ Ջոզեֆ և Դենի Հուլմ եղբայրները, ինչպես նաև Դենիել Մալետտները, գրավի դիմաց ազատ են արձակվել։ Ի սկզբանե ամբաստանյալները մեղադրվում էին առողջությանը ծանր վնաս հասցնելու մեջ, սակայն Սոֆի Լանքասթեր Հարիսի և Հերբերտի մահից հետո նույնպես սպանության մեղադրանքներ են ներկայացվել։
Տեղի բնակիչներն այգին բնութագրել են որպես հարբած, դաժան խուլիգանների հաճախակի հավաքների վայր (drunken, violent yobs), որոնք զբաղվում են վանդալիզմով և սպիրտային խմիչքների օգտագործմամբ։ Սպանությունից հետո քաղաքի բնակիչներն իշխանություններին խնդրել են պարեկել այգու տարածքում, որպեսզի հետագայում բացառվեն նման դեպքերը։ Սակայն Ռոսենդեյլի քաղաքային խորհուրդը մերժել է նրանց՝ պատճառաբանելով այգու հսկիչների պահման թանկությունը ։
Դատական գործընթաց և հետևանքներ
2007 թվականի սեպտեմբերի 6-ին հարձակվողներից երկուսին սպանության մեղադրանք է առաջադրվել, մյուս երեքը գրավի դիմաց ազատ են արձակվել ։ Հոկտեմբերի 18-ին անչափահասների գործերով դատարանի կողմից Գ. Բարնլիի քրեական գործերը փոխանցվել են Պրեստոնի Թագավորական դատարան։ Նախնական լսումը տեղի է ունեցել հոկտեմբերի 31-ին, որտեղ ընթերցվել են Սոֆի Լանքասթերի սպանության մեջ կասկածվող երկու անձանց, երեքին՝ Ռոբերտ Մալթբիին դիտավորյալ ծանր մարմնական վնասվածքներ հասցնելու մեղադրանքները։ Այդ օրը դատավոր Էնթոնի Ռասելը հաջորդ դատական նիստի օրը նշանակել է 2007 թվականի դեկտեմբերի 14-ին և դատաքննության օրը՝ 2008 թվականի մարտի 10-ին ։ Դեկտեմբերի 14-ին կայացած դատական նիստի ժամանակ մեղադրվողներից ոչ մեկը չի ընդունել իր մեղքը ։
2008 թվականի մարտի 10-ին դատարանում ամբաստանյալներն ընդունել են իրենց մեղքը դիտավորյալ ծանր մարմնական վնասվածքներ հասցնելու մեջ։ Ռայան Հերբերտը խոստովանել է Սոֆի Լանքասթերի սպանությունը, Բրենդան Հարիսը նախկինի պես չի ընդունել իր մեղքը։ Այդ նույն ժամանակ սպանության մյուս երեք մեղադրանքները հանվել են ։
2008 թվականի մարտի 27-ի դատավարության ավարտից հետո Բրենդան Հարրիսը և Ռայան Հերբերտը մեղավոր են ճանաչվել սպանության մեջ, իսկ դատավորը հրապարակել է երկուսի անունները, որոնք թաքցվել են դատավարության ընթացքում։ Լանքաշիրի ոստիկանության դետեկտիվ Միք Գրեդվելն ասել է, որ դա ամենադաժան սպանություններից մեկն էր, որին նա բախվել էր իր երկար կարիերայի ընթացքում․ Ես չեմ կարծում, որ Հերբերտն ու Հարիսը լիովին գիտակցում են հարձակման դաժանությունը։ Նրանք դա արել են առանց վարանելու, բայց, կարծես, հաճույք են ստացել և շարունակել են կռվել երկու բոլորովին անպաշտպան մարդկանց, որոնք չեն կարողացել հակահարված տալ ստացած վնասվածքների պատճառով… Եվ ես շատ քննադատաբար եմ վերաբերվում ամբաստանյալների ծնողներից մի քանիսին։ Ես չեմ կարծում, որ նրանք լուրջ են ընկալում տեղի ունեցածը…
Նա նաև ասել է, որ Բրենդայի առաջին հարցաքննության ժամանակ Հարիսը ծիծաղել է և կատակել իր մոր հետ ։
Գործով դատավճիռը հնչել է 2008 թվականի ապրիլի 28-ին ։ Սպանության համար դատապարտված երկու անձինք ցմահ ազատազրկման են դատապարտվել։ 15-ամյա Բրենդան Հարիսը պայմանական վաղաժամկետ ազատման իրավունք ունի 18 տարի անց, իսկ 16-ամյա Ռայն Հերբերտը՝ 16 տարի և 3 ամիս անց ։ Եզրափակիչ խոսքով դատավորը հարձակումն անվանել է «վայրի ավազակություն», որը բարձրացրել է «երկրում գոյություն ունեցող հասարակության շերտի» հարցը։ Իր ելույթում նա ավելացրել է․
Այս սարսափելի դեպքը ցնցեց և զայրացրեց բոլոր նրանց, ովքեր լսել էին նրա մասին։ Վայրի կենդանիները, որոնք որսում են հոտերը, առնվազն հիմքեր ունեն, նրանք սնունդ են արտադրում։ Դուք նման անհրաժեշտություն չունեք, և այդ գիշեր ձեր վարքը խայտառակելու է մարդկությանը ։
Մյուս երեք մեղադրյալները նույնպես դատապարտվել են դիտավորյալ առողջությանը ծանր վնաս պատճառելու համար։ Ջոզեֆ և Դենի Խուլմ եղբայրները դատապարտվել են 5-ական տարի և 10 ամիս ազատազրկման յուրաքանչյուր ոք, իսկ Դենիել Մոլետերը բանտում անցկացրել է 4 տարի և 4 ամիս ։ 2008 թվականի հունիսի 13-ին հայտնի դարձավ, որ բոլոր դատապարտյալները բողոքարկել են իրենց դատավճիռները ։ 2008 թվականի հոկտեմբերի 7-ին սկսվել է բողոքարկման քննությունը, որի արդյունքները խոստացվել էր հրապարակել ավելի ուշ ։ Հոկտեմբերի 29-ին հայտարարվել են բողոքարկման քննության արդյունքները։ Ռայան Հերբերտին նրա նվազագույն ժամկետը կրճատել են 16 տարեկանից և 3 ամսից մինչև 15 տարի և 6 ամիս։ Բրենդան Հարիսին և մյուս երեք դատապարտյալներին չի հաջողվել ստանալ բանտարկության ժամկետների նվազեցում։
Դատավորները հայտարարել են, որ հանցագործությունը պետք է որակել որպես ատելության հողի վրա կատարված հանցագործություն, թեև այսօր տարբեր ենթամշակույթների ներկայացուցիչների նկատմամբ ագրեսիան չի ներառվում այդ սահմանման մեջ ։ Սպանությունը հասարակական լայն արձագանք է ստացել, ստորագրահավաք է սկսվել ի պաշտպանություն «ատելության հողի վրա հանցագործություն» եզրույթի մեկնաբանության ընդլայնման ։
ԶԼՄ-ների արձագանք
Հարձակումը ԶԼՄ-ներում ակտիվորեն քննարկվել է 2007 թվականի ամռան ընթացքում խուլիգանական ավազակախմբերի ալիքի հետ կապված, այդ թվում՝ լիվերպուլցի դպրոցական Ռիս Ջոնսի սպանության մեջ ։ Պահպանողականների առաջնորդ Դևիդ Քեմերոնը նշել է հարձակման մասին որպես օրինակ իր ելույթում, որը քննադատում է Մեծ Բրիտանիայի երիտասարդության շրջանում հանցավորության մակարդակը ։ Դրանից հետո սպանության հետ կապված իրադարձությունները չէին լուսաբանվում խոշոր լրատվական հրատարակչությունների կողմից, սակայն նորությունները շարունակում էին տպագրվել տեղական թերթերում և հայտնվել համացանցում։ Բացառություն են դարձել Սոֆիի հուղարկավորությունը, որոնք հայտնվել են BBC-ի նորություններում։ Սոֆի Լանկաստերի սպանության մասին կրկին հիշել են այն բանից հետո, երբ 2008-ին յորքշիրյան ավտոբուս թույլ չտվեցին գոթական զույգին ։
2008 թվականի մարտյան դատավարությունը լայն լուսաբանում ստացավ առաջատար ազգային լրատվամիջոցների կողմից  ։ Բրիտանական Bizarre այլընտրանքային ամսագիրը 2008 թվականի մարտի 13-ին գործարկել է «Proud to be Different» նախագիծն ի հիշատակ Սոֆի Լանքասթերի ։
2011 թվականի մարտի 11-ին BBC Radio 4-ում լույս է տեսել բանաստեղծ Սայմոն Արմիթիջինի «Black Roses: The Killing of Sophie Lancaster» բանաստեղծությունների ռադիոժամադրանքը։ Սոֆիի տեքստը կարդում էր Ռեյչլ Օսթինը ։
The Sunday Times-ի Ռոդ Լիդլը նշել է, որ հարձակման զոհերը վճարել են «վայրի» հանցագործների համար ներողամտություն ցուցաբերելու համար։ Դրա պատճառը մարդասպանների ծնողներն են, դատարաններն ու կառավարությունը, որոնք ցանկանում են բանտ ուղարկել հնարավորինս քիչ նման մարդկանց ։
Սուբկուլտուրաների արձագանք և օրենսդրություն
Սոֆի Լաքաստերի սպանությունը մեծ արձագանք է գտել ոչ միայն գոթ համայնքում, այլև շատ այլ ենթամշակույթներում, ինչպես Մեծ Բրիտանիայում, այնպես էլ ամբողջ աշխարհում։ Մարտին Քոուլզը, որը դրամահավաք էր կազմակերպել Ուիթբիի հուշահամալիրի տեղադրման համար, ասել է, որ համացանցում դրամահավաքի ժամանակ իրեն հաջողվել է շփվել աշխարհի շատ մարդկանց հետ։ Նա հստակեցրել է, որ այդ օգտատերերը եղել են ոչ միայն գոթերը, այլև բայքերները, մետալիստները, էլեկտրո և ինդի տեսարաններով մարդիկ ։ Շատերն ուշադրություն են դարձրել այն բանին, որ սպանությունը կատարվել է ատելության հողի վրա՝ հիշելով Տեխասում փանք Բրայան Դենեկեի սպանության մոտիվներով նմանվող պատմությունը։ Սոֆիի սպանությունը ևս մեկ անգամ ցույց է տվել, որ գոթերը ենթակա են շրջապատի թյուրիմացության և բռնության զոհ դառնալու հավանականությունն ավելի մեծ է ։
Այս սպանությունն ակտիվիստներին դրդեց ստորագրահավաք սկսել՝ ի պաշտպանություն «ատելության հողի վրա հանցագործություն» հասկացության ընդլայնման, քանի որ նախկինում այդ հասկացության տակ հատուկ տեսակի հանցագործություններ էին տեղի ունենում անձի դեմ, որոնք հանցագործը կատարում էր այլ ռասայի, ազգության, դավանանքի, էթնիկ ծագման, քաղաքական համոզմունքների, սեռի կամ սեռական կողմնորոշման, բայց ոչ մարդու արտաքինը, որն արտահայտում էր նրա պատկանելությունն այս կամ այն ենթամշակույթի նկատմամբ։ Պետիցիան ստորագրել է 1500 մարդ (ավելի ուշ Manchester Evening News-ը հրապարակել է 7000 թիվը), որից հետո այն ուղարկվել է Դաունինգ սթրիթ, 10 ։ Խնդրագրի հեղինակ Ադե Վառնին խոսել է այն մասին, որ պատրաստ է ամեն օր բանավոր վիրավորանքներ հնչեցնել, և դա անում են ոչ միայն երիտասարդները։ Նա նաև ասել է, որ Սոֆիի մահից հետո շատ աղջիկներ դադարել են հագնվել ինչպես նախկինում՝ հարձակման վախի պատճառով ;
Ի վերջո, 2013 թվականի ապրիլին Մեծ Մանչեսթերի ոստիկանությունը պաշտոնապես հայտարարեց, որ գոթի կամ այլ ենթամշակույթի ներկայացուցչի դեմ կատարված հանցագործությունը կգրանցվի որպես ատելության հողի վրա հանցագործություն։ Նոր դասակարգումը հնարավորություն կտա ոստիկաններին վերցնել հանցագործությունների վերաբերյալ գործերը, որոնք կատարվել են ներկայացուցիչների դեմ ոչ ֆորմալ մշակույթ, հատուկ վերահսկողության տակ։ Փորձագետները նշել են, որ նման փոփոխությունները կօգնեն իրավապահ մարմիններին ավելի արդյունավետ աշխատել, բայց միևնույն ժամանակ նրանք չեն նշանակում, որ նման հանցագործությունների համար պատիժներն ավելի խիստ կլինեն  ։
Հիշատակ
Այգում տեղի ունեցածից հետո նրա վանդակավոր պարսպի վրա սկսել են հայտնվել տասնյակ ծաղիկների ծաղկեփնջեր, որոնք այնտեղ բերում են քաղաքի բնակիչները։ Նաև սկսել են հաղորդագրություններ գալ Եվրոպայից և Ամերիկայից՝ ի պաշտպանություն տուժածների, որոնք հրապարակվել են տեղի Rossendale Free Press թերթի կայքում ։
2007 թվականի օգոստոսի 26-ին Բրեդֆորդ քաղաքում անցկացվող Infest այլընտրանքային էլեկտրոնային երաժշտության փառատոնին VNV Nation-ի մասնակից Ռոնան Հարիս Սոֆի Լանքասթերին նվիրված էր «Illusion» երգը, ինչպես նաև երաժիշտը կապվել է նրա ընտանիքի հետ և նրանց փոխանցել իր ցավակցությունները ։ Միջադեպը տեղի է ունեցել զբոսայգում, մոտոցիկլավար Մեթյու Էնտվիստլը տեղադրել է Սոֆի Լանքասթերին նվիրված հուշատախտակ ։ Սոֆիին նվիրված էր 2007 թվականի սեպտեմբերի 6-ին և 7-ին Թագավորական դատարանի Բակապայի թատրոնի համերգների ժամանակ կատարվելիք երգը։
2007 թվականի հոկտեմբերի 6-ի շաբաթ օրը տեղի է ունեցել Սոֆի Լանքասթերին նվիրված տասներկուժամյա համերգ, որին մասնակցել են 10 երաժշտական խմբեր, որոնք անընդմեջ ելույթ են ունեցել 13:00-ից մինչև 01:00-ը ։ Comic Slop խմբի վոկալիստ Քելլի Ռոդին կատարել է «Walk in the Park» երգը(Прогулка в парке), գրված՝ ի հիշատակ օգոստոսի 11-ի իրադարձությունների։ Դեռ համերգից առաջ Քելլին ասել էր, որ ցնցված է եղել՝ տեղեկանալով տեղի ունեցածի մասին, առավել ևս, որ իր որդին Սոֆիի հետ խոսել է տեղի ունեցածից մի քանի ժամ առաջ։ Նա նաև ասել է․ «Ես գիտեմ, թե ինչ են զգում նրանք, ովքեր մի քիչ տարբերվում են մյուսներից։ Ես հաշմանդամ եմ, ես ունեմ քրոնիկ էկզեմա, և ես մեկ ականջից խուլ եմ» ։ Նույն օրը, բացի երաժշտական ներկայացումից, տեղի Բորո ֆուտբոլային թիմը հանդիպել է Էբբի Էյին Մանչեստերից, խաղից առաջ ֆուտբոլիստները մեկ րոպե լռությամբ հարգել են աղջկա հիշատակը, իսկ Բորոյի համազգեստին ներկա են եղել սև թևկապներ ։
Սոֆիի ծնողներն ու ընկերները հիմնադրել են «S.O.P.H.I.E.» բարեգործական հիմնադրամը (Stamp Out Prejudice, Hatred And Intolerance Everywhere, «Ազատվենք նախապաշարմունքից, ատելությունից և անհանդուրժողականությունից ամենուր»)։ Հիմնադրամի նպատակը երիտասարդության շրջանում հանդուրժողականության քարոզն է ։ Հիմնադրվել է նաև Bacup Film Festival կինոփառատոնը, որին մասնակցում են նորարարական և փորձարարական ֆիլմեր ։
Ուիթբի քաղաքում, որտեղ պարբերաբար անցկացվում է Whitby Gothic Weekend գոթական փառատոնը, տեղադրվել է Սոֆի Լանքասթերի հուշամատյանը ։ Հավաքելով 3000 ֆունտ ստերլինգ՝ հիշատակի ցուցանակով նստարանը տեղադրվել է 2008 թվականի հունվարին Ուիթբի քաղաքի Վեստ Քլիֆ փողոցի վրա ։
Շնորհիվ «Այն օրվան, երբ Սոֆին կդառնար 23 տարեկան, 2009 թվականի նոյեմբերի 26-ին, լույս է տեսել «Dark Angel» («Тёмный ангел») 4 րոպեանոց կարճամետրաժ անիմացիոն ֆիլմը, որը նկարագրում է օգոստոսի 11-ի գիշերը տեղի ունեցած իրադարձությունները», հիմնադրամը ստացել է 200 ֆունտ ստերլինգ։ Մուլտֆիլմը հայտնվել է համացանցում և ցուցադրվել MTV հեռուստաալիքով ։ Այս աշխատանքը ցուցադրվել է նաև Մանչեստրի Գարդենս հրապարակի մեծ էկրանին ։
Բանաստեղծ Սայմոն Արմիթիջը Սոֆիի հիշատակին գրել է «Սև վարդեր» բանաստեղծությունների շարքը («Black Roses»), որի հիման վրա հետագայում ստեղծվել է պիես ։
Նիդեռլանդների Delain սիմֆո-մետալ խումբը 2012 թվականին թողարկել է We Are the Others ալբոմը («Мы иные»), նույն անունը ստացել է նաև գլխավոր երգը, մինչ այդ առանձին թողարկվել է սինգլը։ Շարլոտա Վեսելսը՝ խմբի վոկալիստը, այս առիթով ասել է․
Հիշում եմ, երբ առաջին անգամ լսեցի այդ մասին… Իմացա նույնիսկ ոչ թե նիդերլանդական նորություններ, այլ պարզապես տեսա ինտերնետում… Ինչ-որ մեկը նկարահանել էր մի փոքր ֆիլմ այդ ողբերգական իրադարձության մասին։ Ես նայեցի այն և հուզվեցի։ Սա աներևակայելի տխուր իրադարձություն է։ Դիտելուց հետո ես ոչինչ չձեռնարկեցի այդ թեմայի վերաբերյալ ընդհուպ մինչև We Are the Others ալբոմի վրա աշխատելը, բայց երգերի տեքստերի գաղափարը ծնվել է անմիջապես։ Ես ենթադրում էի երգ գրել այն մասին, որ «մենք ուրիշ ենք» և միասնության զգացողության մասին։ Մի կողմից, հպարտության մասին, թե ով ես դու, ինչով ես տարբերվում մյուսներից և ինչպես ես տարբերվում մյուսներից։ Մյուս կողմից, այս երգը նրանց համար, ովքեր չեն հասկանում «ուրիշներին»։ Մենք պարզապես ուզում էինք գրել մի երգ փոխըմբռնման մասին։
Արտաքին հղումներ
Կատեգորիա:2007 սպանություններ
Սահակ Բ Մաշալյան
'''Տ. Սահակ Բ Մաշալյան (ավազանի անունը՝ Շահան''', ), Պոլսո Հայոց Պատրիարք 2019 թվականի դեկտեմբերի 11-ից ։ Հայտնի է իր քարոզչական և գրական գործունեությամբ։
Կենսագրություն
Սահակ արքեպս. Մաշալյանը ծնվել է 1962 թվականին մարտի 17-ին Ստամբուլ քաղաքում։ 1983 թվականին սկսել է իր հոգևոր ծառայությունը Կ. Պոլսի հայոց պատրիարքարանում։ 1983-1987 թթ. ուսանել է Ստամբուլի համալսարանի փիլիսոփայության ֆակուլտետում։ 1986 թվականին ձեռնադրվել է սարկավագ ձեռամբ Կ. Պոլսի հայոց պատրիարք Ամենապատիվ Տ. Շնորհք արքեպիսկոպոս Գալուստյանի։ 1989-1994 թթ. աստվածաբանություն է ուսանել Լոնդոնի համալսարանում։ 1992 թվականին կուսակրոն քահանա է ձեռնադրվել ձեռամբ Կ. Պոլսի հայոց պատրիարք Ամենապատիվ Տ. Գարեգին արքեպիսկոպոս Գազանճյանի։ 1994-1997 թթ. զբաղեցրել է Երուսաղեմի հայոց պատրիարքության Սրբոց թարգմանչաց վարժարանի տեսչի պաշտոնը, միաժամանակ այնտեղ կրոն դասավանդել։ 1997-1999 թթ. իր աստվածաբանական կրթությունը խորացրել է Դուբլինի համալսարանում (Իռլանդիա)։ 1999-2005 թթ. պաշտոնավարել է Կ. Պոլսի հայոց պատրիարքարանում որպես միջեկեղեցական և միջկրոնական հարաբերությունների բաժնի վարիչը, միաժամանակ նաև հոգևոր հովվություն արել Կ. Պոլսի հայոց եկեղեցիներում։ 2005 - 2010 թթ. Նոր Կտակարանի ներածություն և մեկնություն առարկաներն է դասավանդել Սուրբ Էջմիածնի Գևորգյան հոգևոր ճեմարանում և Սևանի Վազգենյան դպրանոցում։ 2006 թվականի ապրիլի 21-ին Մայր Աթոռում վարդապետական թեզ է պաշտպանել «Հավատք և հրաշք» թեմայով և ապրիլի 22-ին Օշականի Ս. Մեսրոպ Մաշտոց եկեղեցում, Գերաշնորհ Տ. Շահան արքեպս. Սվաճյանի կողմից, ստացել է մասնավոր վարդապետության չորս աստիճանները ։ 2007 - 2010 թթ. պաշտոնավարել է որպես Սուրբ Էջմիածնի Գևորգյան հոգևոր ճեմարանի տեսուչ ։ 2008 թ. օգոստոսի 24 -ին ձեռամբ Ն.Ս.Օ.Տ.Տ Գարեգին Բ Ամենայն Հայոց Կաթողիկոսի արժանացել է եպիսկոպոսական ձեռնադրության ։ 2011 թվականից վերստին պաշտոնավարում է որպես Կ. Պոլսի հայոց պատրիարքարանի միջեկեղեցական և միջկրոնական հարաբերությունների բաժնի վարիչ։ 2019 թ․ դեկտեմբերի 11-ին ընտրվել է Պոլսո Հայոց Պատրիարք։
Արտաքին հղումներ
Կատեգորիա:1962 ծնունդներ Կատեգորիա:Մարտի 17 ծնունդներ Կատեգորիա:Թուրքիայում ծնվածներ Կատեգորիա:Հայ եպիսկոպոսներ Կատեգորիա:Պոլսո հայոց պատրիարքներ
Պոժուկա
Պոժուկա (Pojuca), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Սալվադորի մարզում։ Մտնում է Ֆեյրա դի Կատուի գավառի կազմի մեջ։ Բնակչությունը կազմում է 28 888 մարդ՝ 2006 թվականի տվյալներով։ Գրավում է 318,205 կմ2 տարածք։ Բնակչության խտությունը՝ 90,8 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1912 թվականին հիմնադրված բնակավայրեր
Ջարամանայի շրջան
Ջարամանայի շրջան (ناحية جرمانا), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ռիֆ Դիմաշկի գավառի վեց շրերջաններից մեկը։
Վարչական կենտրոնն Ջարամանա քաղաքն է։ 2004 թվականի տվյալներով բնակչությունը կազմել է 114,363 մարդ ։ Քաղաքն ու շրջակա ավանները կազմում են 10.42 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ռիֆ Դիմաշկի գավառ
Հեմիագնոսիա
Հեմիագնոսիա կամ միակողմանի տարածական անտեսում (unilateral spatial neglect), նյարդաբանական խանգարում, որը բնութագրվում է սեփական մարմնի կամ տեսողական դաշտի մի կեսի անտեսմամբ։ Հիմնականում առաջանում է ուղեղի գագաթային բլթի միակողմանի (առավելապես աջակողմյան) վնասվածքի դեպքում։ Բավականին հաճախակի հանդիպող երևույթ է. նկատվում է գլխուղեղի աջ կիսագնդի կաթված ստացած անձանց 2/3-ի մոտ։ Երբեմն ուղեկցվում է անոզոգնոսիայիով՝ սեփական հիվանդությունը գիտակցելու անընդունակությամբ ։
Բնութագիր
Հեմիագնոսիայով տառապող անձինք մասամբ կամ ամբողջովին անտեսում են վնասված կիսագնդի հակառակ կողմում գտնվող տեսողական դաշտը կամ մարմնի համապատասխան կեսը։ Սա հիմնականում վերաբերում է ձախ տեսադաշտին և մարմնի ձախ կեսին, քանի որ այս երևույթը առավելապես նկատվում է աջակողմյան կաթվածից հետո։ Այս փաստը զարմանալի չէ՝ հաշվի առնելով տարածական պատկերացման, ընկալման և հիշողության մեջ աջ կիսագնդի կատարած դերը։ Հետաքրքրական է նաև հիշողության տարածական անտեսումը։ Երբ հիվանդներին խնդրում են հիշել և նկարագրել ծանոթ մի վայր, օրինակ քաղաքի հրապարակը, շատերը նկարագրում են վերջինիս աջ կողմը միայն։ Մտովի շրջվելու և առաջադրանքը կրկնելու դեպքում նորից նկարագրում են այն ամենը, ինչ գտնվում է աջ կողմում՝ անտեսելով քիչ առաջ նկարագրված առարկաները, որոնք այժմ գտնվում են «ձախ տեսադաշտում»։ Հեմիագնոսիան չունի միասնական բնութագիր. այն տարբեր կերպ է արտահայտվում առանձին հիվանդների մոտ և կենցաղի տարբեր ոլորտներում։ Որոշ հիվանդներ դժվարանում են կարդալ, քանի որ ընկալում են տեքստի բացառապես աջ կողմը։ Նույն երևույթը նկատվում է նաև գրելիս։ Անտեսում են սեփական մարմնի ձախ հատվածը, ինչն ակնբախ է հագնվելիս, սափրվելիս կամ սանրվելիս, երբ «մոռանում են» խնամել մարմնի համապատասխան մասը։
Բուժում
Գոյություն ունեն հեմիագնոսիան մեղմելու մի շարք թերապևտիկ միջոցներ։ Օրինակ, կարելի է ձախ տեսադաշտն ավելի ուշագրավ դարձնել խթանիչների օգնությամբ. մեծ կարմիր կետը, հնարավոր է, շեղի հիվանդի ուշադրությունը դեպի ձախ տեսադաշտ։ Երբեմն կիրառվում է նաև վեստիբուլյար խթանում, որի դեպքում համապատասխանաբար սառը կամ տաք ջուր են լցնում հիվանդի ականջի մեջ։ Արդյունքում հայացքն ավտոմատ ուղղվում է դեպի ձախ կողմ։ Այս եղանակը, սակայն, երկարաժամկետ ազդեցություն չունի և բավական տհաճ է։ Օգտագործվում են նաև հատուկ ակնոցներ, որոնց աջ տեսողական դաշտը փակված է՝ այսպիսով հիվանդներին ստիպելով ուշադրությունն ուղղել ձախ կողմին։ Ամենաարդյունավետ միջոցներից համարվում է պրիզմային ադապտացիան։ Պրիզմաների միջոցով փոխվում է աջ ու ձախ տեսադաշտերի սահմանը՝ ձախ տեսադաշտի մի մասը տեղափոխելով դեպի աջ։ Այս դեպում հիվանդն առանց դժվարության նկատում է այդտեղ դրված առարկաները, սակայն չի կարող դիպչել դրանց, քանի որ իրականում վերջիններս գտնվում են թվացյալ դիրքից ավելի ձախ։ Այս գործընթացը մի քանի անգամ կրկնելու դեպքում հիվանդը «հասկանում է», որ առարկային դիպչելու համար պետք է «մուտք գործել» ձախ տարածական դաշտ։ Ակնոցը հանելուց հետո առողջ մարդկանց մոտ ադապտացիայի ազդեցությունը շատ արագ վերանում է, մինչդեռ հեմիագնոսիայով տառապող անձանց մոտ այն երկարաժամկետ ազդեցություն է թողնում և հիվանդների ուշադրությունն աստիճանաբար սևեռում ձախ կողմին :
Ախտաֆիզիոլոգիա
Հեմիագնոսիա առաջանում է աջ գագաթային բլթի ստորին հատվածի, ինչպես նաև քունքային բլթին հարող շրջանի վնասումից։ Ստորին ճակատային բլթի ախտահարումը ևս հանգեցնում է հեմիագնոսիայի, սակայն այս դեպքում այն վաղանցիկ է, եթե այլ հատվածներ վնասված չեն։ Եթե կաթվածն առաջանում է միջին ուղեղային զարկերակի վնասումից, հիմնականում տուժում են և ճակատային, և գագաթային բլթերը՝ հանգեցնելով ծանր և երկարաժամկետ խանգարման։ Հեմիագնոսիան չպետք է շփոթել հեմիանոպսիայի հետ, քանի որ զգայական ուղիները հիմնականում վնասված չեն լինում։ Այդուհանդերձ, հնարավոր է, որ երկու խանգարումները հանդես գան միաժամանակ:
Ծանոթագրություններ
Կատեգորիա:Համախտանիշներ Կատեգորիա:Նյարդային համակարգի հիվանդություններ Կատեգորիա:Նյարդաբանություն Կատեգորիա:Նեյրոհոգեբանություն Կատեգորիա:Հոգեբանություն Կատեգորիա:Տեսողություն Կատեգորիա:Նյարդային համակարգի հիվանդությունների ախտանիշներ և նշաններ
Սուրբ Գրիգոր Լուսավորչի տաճար (Նիկոլաև, Ուկրաինա)
Սուրբ Գրիգոր Լուսավորչի տաճար, Ծովակալական տաճար, ուղղափառ եկեղեցի, որը գոյություն է ունեցել Ուկրաինայի հարավում գտնվող Նիկոլաև քաղաքում։
Հղումներ
Կատեգորիա:Եկեղեցիներ այբբենական կարգով
We Are the World
«We Are the World» (Մենք ենք աշխարհը), ամերիկացի 45 արտիստից բաղկացած «USA for Africa» (United Support of Artists for Africa) սուպերխմբի բարեգործական սինգլը։ Աֆրիկայի սովյալներին օգնելու համար միավորվելու կոչ անող երգը գրել են Մայքլ Ջեքսոնը և Լայոնել Ռիչին և պահպանվել հանրաճանաչ երաժշտության և գոսպելի ժանրերում։ Ծրագրի պրոդյուսերներն են Քուինսի Ջոնսը և Մայքլ Օմարտիանը։ Երգը ներառվել է համանուն ալբոմում։
«We Are the World»-ը դարձել է առաջին մուլտիպլատինե և ամենաարագ վաճառվող սինգլը Միացյալ Նահանգների հանրաճանաչ երաժշտության պատմության մեջ։ Ստեղծագործությունը գլխավորել է աշխարհի բոլոր հիթ-շքերթները։ Ստուդիայում երգի ձայնագրման գործընթացը նկարահանվել է տեսաժապավենի վրա։ Այդ կադրերը հետագայում տեսահոլովակ են դարձել «We Are the World»-ում, որի համաշխարհային պրեմիերան կայացել է 1985 թվականի մարտի 11-ին MTV հեռուստաալիքով։
1985 թվականի հունիսի 10-ին առաջին ինքնաթիռը հումանիտար օգնություն է հասցրել Եթովպիա և Սուդան։ 1987 թվականի վերջին «USA for Africa» բարեգործական հիմնադրամը ստացել է 91 միլիոն դոլարի չափով միջոցներ, որոնցից 54-ը ստացվել են սինգլի վաճառքից։
25 տարի անց՝ 2010 թվականին, Քուինսի Ջոնսի և Լայոնել Ռիչիի նախաձեռնությամբ թողարկվել է երգի նոր տարբերակը՝ «Artists for Haiti» սուպերխմբի կատարմամբ։ Ստեղծագործությունը ստացել է «We Are the World 25 for Haiti» անվանումը։ Սինգլի վաճառքից ստացված միջոցներն ուղղվել են Հայիթիում տեղի ունեցած խոշոր երկրաշարժից տուժածներին։
Ստեղծման պատմություն
1984 թվականի նոյեմբերին բրիտանացի արտիստներից բաղկացած «Band Aid» սուպերխումբը թողարկել է «Do They Know It's Christmas?» բարեգործական սինգլը։ «Live Aid» երաժշտական փառատոնի և թողարկման վաճառքից ստացված եկամուտներն ուղղվել են Եթովպիայի սովյալների օգնությանը ։ Ամերիկացի երգիչ և հասարակական գործիչ Հարրի Բելաֆոնտեն որոշել է համանման ակցիա կազմակերպել Միացյալ Նահանգներում։ Բելաֆոնտեի առաջին գաղափարն աֆրոամերիկացի արտիստների բարեգործական համերգ կազմակերպելն էր, սակայն, այդ գաղափարը քննարկելով մենեջեր Քեն Քրաջենի և համերգային փրոմոութեր Ռոն Դելզեների հետ, նա եկել է այն եզրակացության, որ շատ ավելի հեշտ է հավաքել կատարողներին երգի համատեղ ձայնագրման համար ։ Ի սկզբանե Մայքլ Ջեքսոնի և Լայոնել Ռիչիի հետ ստեղծագործություն պետք է գրեր Սթիվի Ուանդերը, սակայն երաժիշտը գտնվել է Նյու Յորքում և չի կարողացել մասնակցել դրա ստեղծմանը ։ Ջեքսոնը և Ռիչին արդեն համագործակցել էին նաև ավելի վաղ՝ աշխատելով Քենի Ռոջերսի ալբոմի վրա ։ Երաժիշտները երգի վրա սկսել են աշխատել 1984 թվականի վերջին։ Իմանալով, որ նրանք պետք է ստեղծեն այնպիսի բան, որը պետք է ուժեղ հնչի և համընդհանուր կոչ անի, նրանք պատրաստվել են իրենց ստեղծագործությունը գրելուն՝ լսելով որոշ երկրների, այդ թվում՝ Միացյալ Նահանգների, Անգլիայի, Գերմանիայի և Ռուսաստանի ազգային օրհներգերը ։ : Համատեղ նիստերի ընթացքում նրանք գրել են տեքստի ընդամենը մի քանի տող և երաժշտության մտքեր են ուրվագծել։ Ավելի ուշ Ջեքսոնը փակվել է Էնսինոյում գտնվող իր տան ստուդիայում, գիշերը պատրաստել է բոլոր գործիքների պարտիաները և գրել երգի տեքստը։ Ռիչին և Ջեքսոնը ստեղծագործությանը տվել են «We Are the World» անվանումը ։
Քեն Քրաջենն սկսել է աստղերի ուշադրությունը հրավիրել նախագծի վրա ։ Սկզբում Քրաջենը ծրագրել է հավաքել 10 կամ 15 աստղից բաղկացած խումբ, սակայն վերջին շաբաթվա ընթացքում կատարողների թիվը հասել է 40-ի, և մենեջերը ստիպված է եղել մերժել ևս 50-60 արտիստների, որոնք ցանկանում էին մասնակցել ։ 1985 թվականի հունվարի 22-ին ձայնագրվել են գործիքային պարտիաները և պատրաստվել է Ջեքսոնի և Ռիչիի կատարմամբ դեմոտարբերակը ։ Այդ դեմոձայնագրության ձայներիզներն ուղարկվել են բոլոր այն արտիստներին, որոնք համաձայնել են մասնակցել նախագծին։ Երգի ձայնագրությունը տեղի է ունեցել «A&M Recording Studios» ստուդիայում 1985 թվականի հունվարի 28-ին՝ «American Music Awards» մրցանակաբաշխությունից հետո ։ Քրաջենի խոսքով՝ կազմակերպիչների ամենաբարդ խնդիրներից մեկը մամուլից գաղտնի պահելն է եղել։
Արտիստները ստուդիայում հավաքվել են երեկոյան ժամը 10-ին ։ Այն բանից հետո, երբ Մայքլ Ջեքսոնը փոքր ելույթ է ունեցել, «We Are the World»-ը նկարագրելով որպես «հեռավոր, բայց միևնույն ժամանակ մեզ մոտ գտնվելու մասին հոգ տանելու կոչ անող երգ», երգիչները ձեռնամուխ են եղել երգչախմբային պարտիայի ձայնագրմանը ։
Գիշերը՝ ժամը 3-ին, երգչախմբային մասի ձայնագրությունը վերջապես ավարտվել է, և արտիստները սկսել են աշխատել իրենց անհատական պարտիաների վրա ։ Քուինսի Ջոնսն արտիստներին կիսաշրջանաձև շարել է իր շուրջը, Լայոնել Ռիչին առաջինն է երգել, որին հաջորդել են մյուս կատարողները։ Լուսաբացին աշխատանքի մեծ մասն ավարտվել է ։ Բոբ Դիլանը և Բրյուս Սպրինգստինը ստուդիայում մնացել են մինչև ձայնագրման վերջը, թեև նրանց անհատական պարտիաները վաղուց արդեն պատրաստ էին։ Բոլոր արտիստները շենքը լքել են առավոտյան ժամը 8-ին։ Այսպիսով, սեսիան տևել է մոտ 10 ժամ ։ Քուինսի Ջոնսը նշել է. Իրավաբան Ջեյ Քուփերն ասել է.
Երգի՝ Մայքլ Ջեքսոնի կատարմամբ անհատական դեմոտարբերակը ներառվել է «Michael Jackson: The Ultimate Collection» բոքս սեթում ։
Սինգլի թողարկում և բարեգործական ակցիա
«We Are the World»-ը` որպես սինգլ, թողարկվել է 1985 թվականի մարտի 7-ին։ Ստեղծագործությունը գլխավորել է Hot R&B/Hip-Hop Songs հիթ-շքերթը և Billboard Hot 100 ցուցակի գագաթին մնացել է չորս շաբաթ ։ RIAA-ից ստանալով երկրորդ պլատինե հավաստագիրը՝ «We Are the World»-ը դարձել է առաջին մուլտիպլատինե և ամենաարագ վաճառվող սինգլն ԱՄՆ-ի հայտնի երաժշտության պատմության մեջ   ։ Ընդհանուր առմամբ երգը RIAA-ից ստացել է չորս պլատինե հավաստագիր ։ 1985 թվականի ապրիլին թողարկվել է համանուն ալբոմը, որը ներառել է տիտղոսային թրեք և USA for Africa նախագծի մասնակիցների ևս մի քանի ստեղծագործություններ ։
Նախագծի կազմակերպիչները ծրագրում էին հավաքել 100 միլիոն դոլար։ Ստացված միջոցները բաշխվել են հետևյալ կերպ՝ 35% -ը հատկացվել է սովյալների առաջին մարդասիրական օգնության համար, 35%-ը՝ սերմերի, պարարտանյութերի, գյուղատնտեսական սարքավորումների և ջրի որոնման համար, մոտ 20%-ը՝ տնտեսության զարգացման երկարաժամկետ ծրագրերի համար, իսկ մնացած 10%-ը՝ ԱՄՆ անօթևանների օգնության համար։ Բարեգործական ակցիան չի սահմանափակվել սինգլի և համանուն ալբոմի թողարկմամբ. կազմակերպվել է նաև նախագծի տարբերանշանով պաստառների, շապիկների, լուսանկարների ալբոմների և այլ իրերի վաճառք ։
1985 թվականի հունիսի 10-ին առաջին ինքնաթիռը մարդասիրական օգնություն է հասցրել Եթովպիա և Սուդան։ 120 տոննա քաշով բեռը պարունակել է դեղեր, վիտամիններ, սպիտակուցների բարձր պարունակությամբ թխվածքաբլիթներ, հագուստ, վրաններ և այլն ։ Մարդասիրական բեռով առաջին ինքնաթիռով, որպես նախագծի ներկայացուցիչ, Աֆրիկա էր ժամանել Հարրի Բելաֆոնտեն ։ 1987 թվականի վերջին USA for Africa բարեգործական հիմնադրամում հավաքվել են 91 մլն դոլարի չափով գումար, որոնցից 54-ը հավաքվել են «We Are the World» սինգլի վաճառքից ։
Ամերիկյան աստղերից բացի, դրամահավաքին մասնակցել են նաև արտիստների այլ սուպերխմբեր։
«Cantare, Cantaras»
1985 թվականի ապրիլին լատինաամերիկացի 45 արտիստից կազմված Hermanos del Tercer Mundo խումբը («Երրորդ աշխարհի եղբայրները») ձայնագրել է «Cantare, Cantaras» երգը՝ որպես «We Are the World»-ի իսպանալեզու պատասխան ։ Ձայնագրությանը մասնակցել են Խուլիո Իգլեսիասը, Պլասիդո Դոմինգոն, Սերժիո Մենդեսը և այլք։ Սկզբնապես նախագծի կազմակերպիչները ծրագրել էին սինգլի վաճառքից ստացված ողջ հասույթը փոխանցել USA for Africa հիմնադրամին, սակայն ավելի ուշ նրանք որոշում են ընդունել Աֆրիկայի սովյալների օգնության հիմնադրամ ուղարկել եկամուտների կեսը, իսկ մնացած գումարը՝ Լատինական Ամերիկայի խնդրահարույց շրջաններ։
«Tears Are Not Enough»
Երգի խոսքերը գրել են Դեյվիդ Ֆոստերը, Բրայան Ադամսը և Ջիմ Ուոլենսը և ձայնագրվել է ««Northern Lights» (Հյուսիսափայլ)» անվանմամբ կանադական արտիստների խմբի կողմից։ «Tears Are Not Enough»-ը ընդգրկվել է We Are the World ալբոմի կոմպոզիցիաների ցանկում և սինգլով թողարկվել է Կանադայում ։ 1985 թվականի վերջին Աֆրիկայում քաղցածների օգնության հիմնադրամ սինգլի վաճառքից ստացել են մոտ երեք միլիոն դոլարի չափով գումար ։
We Are the World 25 for Haiti
Քուինսի Ջոնսի և Լայոնել Ռիչիի նախաձեռնությամբ «We Are the World»-ի թողարկումից 25 տարի անց որոշվել է ձայնագրել երգի նոր տարբերակը։ Նոր սուպերխումբը կոչվում էր Artists for Haiti, անդամներն էին Սելին Դիոնը, Բարբրա Սթրեյզանդը, Թոնի Բենետան, Աշերը, Էյքոնը, Ջասթին Բիբերը և այլ կատարողներ։ Ձայնագրությանը մասնակցել է ավելի քան 70 աստղ ։ Արտիստները 2010 թվականի փետրվարի 1-ին հավաքվել էին նույն ստուդիայում, ինչպես USA fo Africa-ի, Henson Recording Studios-ի մասնակիցները (նախկինում կոչվում էր A&M Recording Studios) ։ Երգի մեջ օգտագործվել է Մայքլ Ջեքսոնի 1985 թվականի վոկալ պարտիայի օրիգինալ ձայնագրությունը ։ Սինգլը թողարկվել է 2010 թվականի փետրվարի 12-ին, նույն օրը Վանկուվերում Ձմեռային Օլիմպիական խաղերի բացման արարողության ժամանակ կայացել է երգի տեսահոլովակի պրեմիերան ։ Թողարկման առաջին երեք օրվա ընթացքում վաճառվել է երգի ավելի քան 250 հազար թվային պատճեն ։
Երգի գործիքավորումը թարմացվել է. ավելացվել է ռեփ-բաժին, որը կատարել է ռեփեր Will.I.Am-ը ։ Այդ նորամուծությունների և արտիստների ընտրության համար սինգլը քննադատների կողմից ստացել է բազմաթիվ բուռն դիտողություններ։ NPR ռադիոյի լրագրողները ճանաչել են 2010 թվականի վատագույն գաղափարներից մեկի ձայնագրությունը, ոչ միայն այն պատճառով, որ երգի հնչողությունը խիստ թարմացվել է, այլև այն պատճառով, որ ժամանակները փոխվել են, և նման բարեգործական սինգլների գաղափարը հնացել է ։ The New York Times-ի գրախոսականը երգի նոր տարբերակը համարել է ոչ այլ ինչ, քան «աստղային կարաոկե», նրա կարծիքով, « Աշերը բացահայտ կրկնօրինակում է Մայքլ Ջեքսոնին, Սելին Դիոնը մեխանիկորեն կրկնում է Սինդի Լոպերի նոտաները, իսկ Ջեյմի Ֆոքսը նմանակում է Ռեյ Չարլզին » ։
Արտաքին հղումներ
Կատեգորիա:Մայքլ Ջեքսոնի երգեր Կատեգորիա:Ամերիկյան երգեր Կատեգորիա:Փոփ երգեր Կատեգորիա:2010 սինգլներ Կատեգորիա:Բարեգործություն Կատեգորիա:Սթիվի Ուանդերի երգեր Կատեգորիա:Երգեր այբբենական կարգով Կատեգորիա:Billboard Hot 100 գլխավորած սինգլներ Կատեգորիա:Գրեմմի մրցանակակիր ձայնագրություններ Կատեգորիա:Գրեմմի մրցանակակիր երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Սեն Բենուա սյուր Սեն
Սեն Բենուա սյուր Սեն (Saint-Benoît-sur-Seine), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 398 մարդ, բնակչության խտությունը` 33.79 մարդ/կմ²։ Բնակավայրը զբաղեցնում է 11.78 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 70 կմ հարավ, Տրուա քաղաքից` 9 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դավիթ Սահակյան
Դավիթ Սահակյանն ավելի քան տասը դասընթացների ու ծրագրերի հեղինակ է մենեջմենթի, ծրագրերի ղեկավարման, ձեռնարկատիրության ոլորտներում։ Վարել է մի քանի հարյուր դասընթաց, ղեկավարել՝ մի քանի տասնյակ խորհրդատվական նախագծեր։
Երիտասարդ տարիներ, կրթություն
Դավիթ Սահակյանը ծնվել է 1974 թ. մարտի 11-ին Երևան քաղաքում։ Ավարտել է Երևանի պետական համալսարանին առընթեր Ա. Շահինյանի անվան ֆիզիկամաթեմատիկական հատուկ դպրոցը, ապա՝ Երևանի ճարտարապետաշինարարական ինստիտուտը՝ «Տնտեսագիտություն և շինարարության կառավարում» մասնագիտությամբ։ Պաշտպանել է մենեջմենթի գծով մագիստրոսական ատենախոսություն Հայաստանի ազգային պոլիտեխնիկական համալսարանում։ Ավարտել է Մեծ Բրիտանիայի Բաց համալսարանի դասընթացները՝ ստանալով մենեջերի հավաստագիր։
Աշխատանքային գործունեություն
2001 թ. հիմնել է «Training and Development» («T&D») խորհրդատվական ընկերությունը։